钦定古今图书集成/明伦汇编/氏族典/第095卷 > 苏元老
## 钦定古今图书集成/明伦汇编/氏族典/第095卷 > 苏元老

按《宋史苏辙传》：“辙族孙元老，字子廷，幼孤力学，长于
《春秋》，善属文。轼谪居海上，数以书往来。轼喜其为学
有功，辙亦爱奖之。黄庭坚见而奇之曰：‘此苏氏之秀
也’。举进士，调广都簿，历汉州教授，西京国子博士，通
判彭州。政和间，除国子博士，历秘书正字、将作少监，
比部考功员外郎，寻除成都路转运副使，为军器监”
司农、卫尉、太常少卿。言者论“元老苏轼从孙，且为元
祐邪说，不宜在中朝”，罢为提点明道宫。未几，卒，年四
十七。有诗文行于时。